

REPUBLIKA SRBIJA

NARODNA SKUPŠTINA

Odbor za evropske integracije

20 Broj: 06-2/141-16

1. jul 2016. godine

B e o g r a d

**ZAPISNIK**

**DRUGE SEDNICE ODBORA ZA EVROPSKE INTEGRACIJE**

**NARODNE SKUPŠTINE REPUBLIKE SRBIJE**

**PETAK, 1. JUL 2016. GODINE**

Sednica je počela u 10.20 časova.

Sednicom je predsedavala Marinika Tepić, predsednica Odbora. Sednici su prisustvovali članovi Odbora Vesna Marković, Žarko Mićin, Marko Blagojević, Dušica Stojković, Zvonimir Đokić, Dragan Šormaz, Muamer Bačevac, Hadži Milorad Stošić i Elvira Kovač i zamenici članova Odbora Olivera Pešić, Ivan Karić i Miljan Damjanović. Sednici nisu prisustvovali članovi Odbora Aleksandar Stevanović, Gordana Čomić i Mladen Grujić. Sednici je prisustvovao i narodni poslanik koji nije član Odbora Vladimir Orlić.

Na predlog predsednika Odbora, usvojen je izmenjeni

**D n e v n i r e d**

1. Poseta grupe „Prijatelji Srbije“ Evropskog parlamenta Narodnoj skupštini Republike Srbije, u periodu od 7. do 9. jula 2016. godine.

**Tačka 1.**

Predsednica Odbora je otvorila prvu tačku dnevnog reda, Poseta grupe „Prijatelji Srbije“ Evropskog parlamenta Narodnoj skupštini Republike Srbije, u periodu od 7. do 9. jula 2016. godine i navela da je sednica zakazana u kratkom roku s obzirom da je poseta zakazana za sledeću nedelju a potrebno je da Odbor prihvati ovu inicijativu i potvrdi termin posete.

Kako se niko nije javio za reč, predsednica Odbora je stavila na glasanje predlog da Odbor prihvati ovu inicijativu i potvrdi termin posete. Predlog je usvojen jednoglasno.

Sednica je završena u 10.25 časova.

SEKRETAR ODBORA PREDSEDNICA ODBORA

Aleksandar Đorđević Marinika Tepić